CELEX: 62019CN0693
Language: hu
Date: 2019-09-13 00:00:00
Title: C-693/19. sz. ügy: A Tribunale di Milano (Olaszország) által 2019. szeptember 13-án benyújtott előzetes döntéshozatal iránti kérelem – SPV Project 1503 Srl, Dobank SpA kontra YB

23.12.2019   
            
            
               HU
            
            
               Az Európai Unió Hivatalos Lapja
            
            
               C 432/22
            
         
      A Tribunale di Milano (Olaszország) által 2019. szeptember 13-án benyújtott előzetes döntéshozatal iránti kérelem – SPV Project 1503 Srl, Dobank SpA kontra YB
      (C-693/19. sz. ügy)
      (2019/C 432/28)
      Az eljárás nyelve: olasz
      
         A kérdést előterjesztő bíróság
      
      Tribunale di Milano
      
         Az alapeljárás felei
      
      
         Felperesek: SPV Project 1503 Srl, Dobank SpA
      
         Alperes: YB
      
         Az előzetes döntéshozatalra előterjesztett kérdések
      
      Ellentétes-e – és ha igen, milyen feltételek esetén – a 93/13/EGK irányelv (1) 6. és 7. cikkével, valamint az Európai Unió Alapjogi Chartájának 47. cikkével a felvázolthoz hasonló olyan nemzeti szabályozás, amely kizárja, hogy a végrehajtási bíróság felülvizsgálja valamely jogerőre emelkedett bírósági végrehajtható okirat lényeges tartalmát, és hogy lerontsa a közvetett jogerőt abban az esetben, ha a fogyasztó úgy nyilatkozik, hogy hivatkozni kíván a szerződésben szereplő és a végrehajtható okirat alapját képező feltétel tisztességtelenségére?
      
         (1)  A fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv (HL 1993. L 95., 29. o.; magyar nyelvű különkiadás: 15. fejezet, 2. kötet, 288. o.).